cyanic-selkie/wikianc huggingface dataset:
AK-47
Bakgrunnen for designet
Mikhail Kalasjnikov begynte å konstruere våpen mens han lå på sykehuset etter å ha blitt såret under sovjeternes gjenerobring av Bryansk. Han var blitt informert om at et nytt våpen trengtes for 7,62×41 mm-patronen utviklet av Elisarov og Semin i 1943. Sudajevs PPSh43 maskinpistol ble den foretrukne, og Kalasjnikov redesignet våpenet sitt etter å ha undersøkt en tysk StG44 i 1946. Kalasjnikov ble så satt til å lede et designteam, muligens like mye på grunn av hans propagandaverdi som krigshelt som for hans tekniske kvalifikasjoner. Slikt hadde skjedd flere ganger i andre sovjetiske industriforetak.
Konseptet
Kalasjnikov selv benektet at geværet hans var en kopi av det tyske geværet, men teknisk sett viser det påvirkninger fra mange hold. Punkter som understøtter Kalasjnikovs påstand, er at en AK-47 ligner mer på amerikanske M1 Garand enn på tyske våpen. Doble låseklakker, utløsbart glidespor og avtrekksmekanisme har mye til felles med det amerikanske patentet. Bortsett fra disse elementene har AK-47 lånt konseptet med lett kaliber, betjeningshendler, gassystemet og produksjonsmetoder fra StG44. Sikringsmekanismen er svært lik John Brownings Remington Model 8.
Det som var nytt med AK-47, var måten alle konseptene ble forent på, og hvordan det ble tilpasset masseproduksjon. Man tok det beste fra M1 Garand og det beste fra StG44 og produserte det med den beste prosessen som var tilgjengelig i Sovjetunionen på den tiden.
Utvikling av glidekassen
Da produksjonen ble satt i gang, støtte man på mange problemer. De første produksjonsmodellene hadde glidekasse av stanset stål. Det var problemer med å sveise inn styreskinnene og utkasterskinnene,  noe som førte til mye vrak i produksjonen. I stedet for å avbryte produksjonen ble en tyngre, maskinert glidekasse satt inn i stedet for den stansede. Dette var en mer kostbar prosess, men det gjorde at man kunne ta i bruk verktøymaskiner fra produksjonen av det tidligere Mosin-Nagant-geværet, som også hadde en maskinert glidekasse. Delvis på grunn av dette var ikke Sovjetunionen i stand til å ta i bruk det nye geværet i stor skala før i 1956. I mellomtiden fortsatte produksjonen av mellomløsningen SKS.
Da produksjonsproblemene var løst, kom en modifisert variant, kalt AKM (M for modernisert, eller oppgradert, på russisk: Автомат Калашникова модернизированный) i 1959. Denne modellen hadde en stanset glidekasse og en skråstilt rekyldemper på enden av løpet. I tillegg ble en ekstra sikring satt på hanen for å hindre at våpenet fyrte uten at sluttstykket var fullstendig låst under rask eller automatisk ild. Dette kalles noen ganger «skuddtaktbegrenseren», da den også reduserer skuddtakten noe under automatisk ild. AKM var også lettere enn forgjengeren, med en vekt på omtrent 2/3 av denne.
Både lisensproduksjon og uautoriserte kopier av Kalashnikov-våpen produsert utenlands var som regel bygget på AKM, delvis på grunn av den enklere produksjonsprosessen. Dette er den varianten som oftest observeres, da den er produsert i overlegent størst antall. Alle geværer basert på Kalasjnikovs design kalles ofte AK-47 i Vesten, men dette er bare riktig da det refereres til geværer basert på Type 3 glidekasse. I tidligere østblokkland kalles den ofte bare «Kalasjnikov». Fotografiet på høyre side illustrerer forskjellen mellom maskinert Type 2-glidekasse og stanset Type 4-glidekasse. Man kan også se bruken av nagler i stedet for sveising på den stansede låskassa, og en liten grop over magasinbrønnen. Denne stabiliserer konstruksjonen.
I 1978 begynte Sovjetunionen å bytte ut sine AK-47 og AKM med en nyere utgave, kalt AK-74. Dette nye geværet og patronen hadde så vidt begynt å bli eksportert ut av Sovjetunionen da unionen kollapset, noe som satte ned produksjonstakten for dette og andre håndvåpen.
Egenskaper
AK-47 er enkel, billig å produsere og lettvint å pusse og vedlikeholde. Dens robusthet og pålitelighet er legendarisk. Det store gasstempelet, store toleranser mellom bevegelige deler og koniske patronform gjør at den tåler store mengder skitt og støv uten feilfunksjoner (klikk). Påliteligheten går på bekostning av presisjonen, da større toleranser gjør at mekanisk presisjon er lavere enn hos mer presise skytevåpen. Den er skapt i henhold til sovjetisk infanteridoktrine, som på den tiden la vekt på rettet ild i stort volum, ikke presisjonsskyting på langt hold.
Skursiktet bak er justerbart i intervaller på hundre meter. Kornet framme er justerbart i høyde i felten. Sidejustering gjøres av børsemaker før geværet sendes ut. Innstillingen av siktet gjør at kula treffer noen få cm over eller under siktepunktet ut til rundt 250 meter. Dette gjør det lettvint å skyte på kort hold. Lengre sikteinnstillinger er beregnet for støtteild på lengre hold. Disse innstillingene tilsvarer de på tidligere Mosin-Nagant og SKS-geværer, noe som gjorde overgang til og trening på de nye våpnene lettere.
Løpet, kammeret, stempelet og gassylinderen er som regel forkrommet. Dette øker levetiden på disse komponentene, da de blir mer motstandsdyktige mot korrosjon og slitasje. Militær ammunisjon på 1900-tallet inneholdt også korrosivet knallkvikksølv i tennhetten, noe som krevde hyppig pussing for å forebygge skader. Forkromming av deler av skytevåpen har etter hvert blitt vanlig på mange moderne militære våpen også.
Svømming under Sommer-OL 2012 – 4 × 200 meter fri stafett kvinner
4 x 200 meter fri stafett for damer under sommer-OL 2012 fant sted 1. august i London Aquatics Centre.
AK-47
Virkemåte
Når kula beveger seg nedover løpet, blir noe av kruttgassene ledet opp i gassylinderen, hvor de presser stempelet bakover. Stempelet beveger så sluttstykkebæreren bakover, og med denne følger sluttstykket. Sluttstykket kaster patronhylsen ut av kammeret, og går tilbake og klemmer sammen rekylfjæra. Fjæra skyver hele mekanismen framover igjen, og sluttstykket tar med seg en patron fra magasinet og skyver den inn i kammeret.
Demontering
For å demontere våpenet fjernes først magasinet ved å trykke frem magasinhendelen, som er foran avtrekkeren, mens man fører magasinet ned og frem. Ladearmen trekkes så tilbake til bakre stilling, og kammeret undersøkes for å forvisse seg om at det ikke inneholder en patron. Ladearmen slippes fram igjen, og en knapp bak på glidekassedekselet skyves inn og dekselet løftes opp. Rekylfjæren skyves fram og løftes opp, og tas ut av sluttstykkebæreren og løftes ut av låskassa. Sluttstykkebæreren tas så helt tilbake og løftes ut. Sluttstykket tas ut ved å skyve det i bakre stilling på sluttstykkebæreren, hvor det roteres før det løftes framover og ut. Våpenet pusses så, med spesiell vekt på løpet, sluttstykkets framre del og gasstempelet, før det oljes lett og settes sammen igjen.
Ballistikk
En standard AK-47 eller AKM bruker en 7,62×39 mm patron med en utgangshastighet på 710 m/s. Munningsenergien er 1990 joule. Lengden på patronhylsen er 38,6 mm og vekten er 18,21 gram. Prosjektilvekten er vanligvis 8 gram. Maksimal praktisk rekkevidde ligger på rundt 300 meter.
Spor i kulturen
Under den kalde krigen leverte Sovjetunionen, Kina og USA våpen og opplæring til et stort antall allierte og opprørsbevegelser for å fremme sine interesser. I perioder leverte Sovjetunionen og Kina AK-er til pro-kommunistiske grupper slik som FSLN i Nicaragua og Viet Cong i Vietnam. AK-47 var til slutt i bruk i 55 forskjellige nasjonale militærvesen.
Utbredelsen vises av mer enn kun tall. AK-47 er med i både flagget og våpenskjoldet til Mosambik, og i flagget til Hizbollah.
I Ural eksisterer det museum tilegnet Mikhail Kalasjnikov og hans design. I Russland selges det også forskjellige AK-47 souvenirer, blant annet en vodka i flasker formet som våpenet.
Varianter
Kalashnikov-varianter inkluderer:
Produksjon utenfor Russland
Kun militære varianter. Hvis navnet ikke er en lenke så er navnet eneste forskjellen, og alle funksjoner og egenskaper er like de sovjetiske modellene (i parentes). Oppsummering av Poyers The AK-47 and AK-74 Kalashnikov Rifles and Their Variations.
Andre varianter har vært i produksjon gjennom tidene, men listen over viser de største produsentene og variantene. En oppdatert AKM produseres fremdeles i Russland.
Andre geværer har også vært utviklet med utgangspunkt i AK-47. Eksempler inkluderer finske Valmet 62/76, israelske Galil, indiske INSAS og den jugoslaviske Zastava M76 og M77/82.
Lisenser
Russland har gjentatte ganger hevdet at de fleste av disse produsentene produserer våpnene uten ordentlig lisens fra IZH. IZH-fabrikken søkte om og fikk innvilget en patent i 1999, noe som i teorien blokkerer andre fra å produsere våpnene.
Strykenåsen naturreservat
Grunnen i området består av biotitt-granitt og kalkrike bergarter. Vegetasjonen består av bar og løvtrær deriblant hengebjørk, lønn, ask, lind, eik, hassel, osp, selje, gråor og rogn. Strykenåsen naturreservat ble opprettet 13. desember 2002 og dekker et areal på 2084.2 dekar og ligger mellom 80 til 350 m.o.h.
Flora
Området har en rik karplante flora der det er funnet arter som grenmarasal, kalktelg, myskemaure, nubbestarr, slakkstarr, blåstarr, skogstarr, storrapp, breiflangre, vårmarihånd, marisko, fuglerede, flueblomst, huldreblom og grønnkurle,
Lågurtgranskog, høgstaudegranskog, kalkfuruskog, alm-lindeskog, gråor-heggeskog, barblandingskog, lyngfuruskog, blåbærgranskog og sumpskog forekommer.
Munawar Hasan
Syed Munawar Hasan (urdu: سید منور حسن; født 5. august 1941 i Delhi i Britisk India, død 26. juni 2020 i Karachi i Pakistan) var en pakistansk politiker og muslimsk geistlig. Han var ameer (emir, president) i det islamistiske partiet Jamaat-e-Islami (JI) fra 2009 til 2014.
Strykenåsen naturreservat
Rødlistearter i Strykenåsen naturreservat
Arter på Norsk rødliste for arter:
Bestemmelser for naturreservatet
Vegetasjonen inkludert døde busker og trær er fredet. Reirplasser og hiområder er fredet og det skal ikke innføres nye dyrearter. Motorisert ferdsel er forbudt. Bruk av sykkel eller hest skal kun skje på eksisterende veier.
Munawar Hasan
Hasan døde på et sykehus i Karachi av covid-19 den 26. juni 2020, i en alder av 78 år. Førsteminister i Sindh, Murad Ali Shah, bekjentgjorde at det i løpet av få dager hadde vært tre muslimske geistlige fra provinsen som hadde dødd på grunn av koronaviruset: Talib Jauhari, Munawar Hasan og Mufti Naeem.
Condorito
Condorito («Liten kondor» på spansk) er en chilensk tegneserie som handler om en menneskeliggjort kondor som bor i den fiktive byen Pelotillehue, en typisk liten chilensk provinsby. Hovedpersonen er ment å representere en typisk chilener. Serien ble skapt av René Ríos, kjent som «Pepo», og ble gitt ut for første gang 13. august 1949. Condorito er svært populær over hele Latin-Amerika.
Tegneserien består av enkeltstående, korte fortellinger som ender med en vits. Vitsene spiller ofte på sex og mannssjåvinisme, men er vanligvis dobbeltbunnede slik at barn ikke forstår det «voksne» innholdet. Karakteristisk for hovedfiguren er at han nesten alltid faller bakover i siste rute, akkompagnert av det lydmalende ordet ¡Plop!, etter å ha opplevd en pinlig eller ubehagelig situasjon.
Andreas Khol
Andreas Khol (født 14. juli 1941 i Bergen auf Rügen, Tyskland) er en østerriksk politiker (ÖVP). Han var fra 2002 til 2006 president i Østerrikes nasjonalråd. Khol var i 2016 sitt partis kandidat ved valget av Østerrikes president i 2016, men ble slått ut i første valgomgang.
Skopska Crna Gora
Skopska Crna Gora (makedonsk og serbisk: Скопска Црна Гора («Skopjes svarte fjell»); albansk: Malet e Karadakut eller Mali i Zi i Shkupit), ofte bare kalt Crna Gora, er en fjellkjede i grenseområdet mellom Nord-Makedonia, Kosovo og Serbia. Det høyeste punktet er Ramno (1 651 moh.) i Nord-Makedonia.
Fjellene strekker seg fra Kačanikkløfta, dvs. elva Lepenac i vest til Kumanovo- og Preševodalene i øst, dalen til elva Binačka Morava i nord og Skopjesletten i sør.
Trygve Retvik
Trygve Retvik (født 15. juli 1944 i Lier) er en norsk billedkunstner som arbeider med tegning, maleri og grafikk. Retvik er utdannet lærer og billedkunstner, og har i hovedsak vært knyttet til Avdeling for estetiske fag ved Høgskolen i Oslo; de senere år som førsteamanuensis med tegning, grafikk og fagdidaktikk som arbeidsfelt.
Retvik studerte på Statens håndverks- og kunstindustriskole, Statens kunstakademi og Kunstakademiet i Roma (Accademia di belle arti di Roma).
Utstillinger
Siden debuten i 1974 har Retvik hatt en jevn utstillingsaktivitet med både maleri, tegning og grafikk.
Bibliografi
Tegning som uttrykk fra 1998 er en lærebok i tegning spesielt utarbeidet for studieretningsfaget tegning i VK II på studieretning for formgivingsfag. Retvik er ansvarlig for både tekst og illustrasjoner.
Sanna (navn)
Sanna er et kvinnenavn med flere opprinnelser.
Etymologi
Sanna har flere opprinnelser. Det er:
Utbredelse
Sanna er kjent brukt i Norge fra midten av 1500-tallet og i Sverige fra 1642. I Norge har navnet tradisjonelt vært mest brukt i Trøndelag, spesielt i Namdalen. I Sverige har navnet vært mest brukt siden 1980-tallet.
Sanna har navnedag i flere land:
Sanna er i dag et vanlig navn på Færøyene og i Finland. Som arabisk navn er det vanlig i Etiopia.
Kjente personer med navnet
Personene i listen er ordnet kronologisk etter fødselsår.
Eksterne lenker
Sanne
Ángela Castro
Ángela Castro (født 21. februar 1993) er en boliviansk friidrettsutøver som konkurrerer i kappgang.
Hun representerte Bolivia under Sommer-OL 2016 i Rio de Janeiro, der hun ble nummer 18 på 20 kilometer.
Ángela Castro representerte landet sitt under Sommer-OL 2020 i Tokyo, der hun ble nummer 48 på 20 kilometer kappgang.
Inna Kasjyna
Inna Kasjyna (født 27. september 1991) er en ukrainsk friidrettsutøver som konkurrerer i kappgang.
Hun representerte Ukraina under Sommer-OL 2016 i Rio de Janeiro, der hun ble nummer 21 på 20 kilometer.
Jørgen Holmboe
thumb|500px|Fra ekspedisjonen til Ellsworth ser man (fra venstre): Chris Braathen (flytekniker), Oluf Dahl (chief steward), [[Bernt Balchen pilot, Olsen (2nd mate), Lincoln Ellsworth (i midten med tversover-sløyfe), Jørgen Holmboe (litt bak), Hubert Wilkins (dress og slips), Magnus Johannessen, Bård Holth.  Midterste rekke (f.v.): Harald Bigseth, Harald Holmboe og telegrafist Walther J. Lantz.  Bak (f.v.): Bjarne Larsen, dr. Reals Berg, Ingvald Strøm og Lauritz Liavaag.]] Jørgen Holmboe (født 8. november 1902, død 29. oktober 1979) var en norsk meteorolog, kjent for sine studier av sykloner.
Jørgen begynte ved Universitetet i Oslo i 1922 og ble assistenten til Vilhelm Bjerknes (1862–1951) etter noen år. Bjerknes kom da fra sitt miljø ved Universitetet i Bergen der han hadde skapt Bergensskolen i meteorologi (numerisk værvarsling). I 1930 mottok han (Jørgen) sin dr.philos. med Bjerknes som veileder, og kunne så flytte til Tromsø for å begynne ved værvarslingen der oppe. Han var jo født i Hammerfest, enda lenger nord, men flyttet heller til Bergen etter et par år og virket ved Værvarslingen på Vestlandet. Fra 1933 til 1935 var han med ombord HMAS Wyatt Earp på ekspedisjonene til Lincoln Ellsworth til Antarktis og fikk gitt sitt navn til Mount Holmboe på 77°20′S 86°35′W som de overfløy sent i november 1935.
Han ble i 1936 kalt til Massachusetts Institute of Technology i Boston for å tiltre som assistant professor, han kjente jo Jacob Bjerknes (1897–1975) som hadde kommet dit et par år tidligere. I 1940 gikk han over til University of California, Los Angeles og møtte igjen Bjerknes, de bygget videre på teorier rundt trykktendenser i ekstropiske sykloner. Ellers var de jo tilkalt for å bygge opp et eget meteorologisk miljø ved universitetets institutt for fysikk. Det klarte de. Ved universitetet var også oseanografen Harald Ulrik Sverdrup (1888–1957) å finne, men da som sjef for dets havforskningsinstitutt. I 1945 utga han ei bok sammen med to av studentene hans. Holmboe ga seg i 1970.
Han var sønn av presten Leonhard Christian Borchgrevink Holmboe, jr. (1872–1953) og Thea Louise Schetelig (1878–1973) søster av Haakon Shetelig. Han giftet seg med sykepleier Kirsten Bendixen som hadde sett til ham etter ei alvorlig skiulykke i 1935, og de ble i 1944 amerikanske statsborgere.
Lac d’Aiguebelette
Lac d'Aiguebelette er en innsjø i departementet Savoie i Frankrike. Den er en av Frankrikes største naturlige innsjøer, med et areal på 5,45 km² og en dybde på 71 meter.
Innsjøen var i 1997 åsted for Verdensmesterskapet i roing, og i 2015 skal mesterskapet igjen arrangeres her.
Hery Rajaonarimampianina
Hery Martial Rajaonarimampianina Rakotoarimanana (født 6. november 1958) er en politiker fra Madagaskar. Han ble 25. januar 2014 landets president.
Bakgrunn
Rajaonarimampianina studerte økonomi ved Université d'Antananarivo. Deretter studerte han ved Université du Québec à Trois-Rivières i Canada, der han i 1986 oppnådde diplomgrad og i 1991 ble autorisert regnskapsfører.
Etter dette arbeidet han til 1995 ved Institut national des sciences comptables de l'administration d'entreprises (INSCAE). Han var samtidig ved Institut d'administration des entreprises i Metz i Frankrike og underviste ved Université d'Antananarivo. I 1995 etablerte han eget revisorfirma.
Politisk løpebane
I 2009 ble Rajaonarimampianina utnevnt til finansminister.
Han stilte i 2013 til valg som president mot Jean-Louis Robinson. Rajaonarimampianina hadde støtte fra overgangspresidenten Andry Rajoelina, mens rivalen Robinson fikk støtte av Marc Ravalomanana, som i 2009 ble avsatt som president i et kupp ledet av Rajoelina. Rajaonarimampianina vant med 53,5 % av stemmene. Robinson mente det hadde forekommet valgfusk, men valgobservatører fant ikke uregelmessigheter av betydning.
Rajaonarimampianina overtok som president 25. januar 2014.
Sandulveedderkopper
Sandulveedderkopper (Xerolycosa) er en slekt av edderkopper i gruppen ulveedderkopper (Lycosidae).
Utseende
Sandulveedderkopp-artene er generelt ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Systematisk inndeling
Slekten Xerolycosa er en gruppe som består av 5 arter i verden. I Norge er det registrert 2 arter.
María Guadalupe Sánchez
María Guadalupe Sánchez (født 4. august 1995) er en meksikansk friidrettsutøver som konkurrerer i kappgang.
Bjørneedderkopper
Bjørneedderkopper (Trochosa) er en slekt av edderkopper i gruppen ulveedderkopper (Lycosidae). De er generelt store edderkopper, nattaktive og holder seg skjult om dagen.
María Guadalupe Sánchez
Hun representerte Mexico under Sommer-OL 2016 i Rio de Janeiro, der hun ble nummer 23 på 20 kilometer.
Bjørneedderkopper
Utseende
Bjørneedderkopp-artene er generelt ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Peltochares
Peltochares er en slekt av biller som hører til familien vannkjær (Hydrophilidae).
Bjørneedderkopper
Utseende
De tre norske artene i slekten bjørneedderkopper er svært lik hverandre. Bare hanner kan bestemmes til art ut fra pedipalpenes siste ledd. Hos hunner kjennes ingen artstypiske karakterer, selv epigynet er likt hos de tre artene.
Peltochares
Utseende
Middelsstore (6-14 millimeter), avlangt til bredt ovale, noe flate, blanke, mørke vannkjær. Palpene er lange og tynne.
Bjørneedderkopper
Systematisk inndeling med norske arter
Slekten Trochosa er en gruppe som består av omtrent 100 arter i verden. I Norge er det registrert 3 arter.
Peltochares
Systematisk inndeling
Inntil nylig ble bare P. conspicuus plassert i denne slekten, men nå er sju arter til overført fra Helochares.
The Dark Knight Rises
The Dark Knight Rises er en amerikansk actiondrama og superheltfilm fra 2012. Filmen er basert på tegnseriene om Batman fra DC Comics, og er den tredje og siste i rekken regissert av Christopher Nolan, etter Batman Begins og The Dark Knight. Den er skrevet av Christopher og Jonathan Nolan, og har Christian Bale i hovedrollen som Bruce Wayne/Batman for tredje gang. Michael Caine, Gary Oldman, Anne Hathaway, Tom Hardy, Joseph Gordon-Levitt og Morgan Freeman innehar andre viktige roller.
Handling
Åtte år har gått siden oppgjøret med Jokeren og Harvey Dent. Bruce Wayne (Christian Bale) har trukket seg ut av rampelyset, og Batman-kostymet er hengt opp for godt. Dessuten har kroppen begynt å forfalle. Men han ser seg likevel nødt til å returnere for å hjelpe politiet når den onde superskurken Bane (Tom Hardy) planlegger å ødelegge byen med en bombe han laget ut fra en energireaktor inne hos Wayne Enterprises. På veien får Bruce en uventet alliert i politimannen John Blake (Joseph Gordon-Levitt), som vet hans sanne identitet, en romanse med Wayne Enterprises' nye sjef Miranda Tate (Marion Cotillard), samt at han møter på den mystiske Selina Kyle (Anne Hathaway). Mange hemmeligheter senere oppdager Bruce at det hele stikker dypere enn noen kunne ane, og at han blir nødt til å gjenfinne sin innerste, mest inderlige styrke for å stoppe ødeleggelsene av Gotham.
Om filmen
Den spilte inn over en milliard dollar på verdensbasis etter å ha hatt et produksjonbudsjett på 250 millioner dollar.
Marsha Blackburn
Marsha Blackburn (født Wedgeworth; 6. juni 1952 i Laurel i Mississippi) er en amerikansk senator fra Tennessee. Hun er en forretningsdame og medlem av Det republikanske parti. Blackburn var en delstatssenator i Tennessee fra 1999 til 2003 og representerte Tenessee's 7th congressional district i Representantenes hus fra 2003 til 2019.
The Dark Knight Rises
Rykter
Det gikk tidlig rykter om hvilke skuespillere som skulle spille i The Dark Knight Rises. Cher, Johnny Depp, Philip Seymour Hoffman , Eddie Murphy, Shia LaBeouf , Billy Zane , Megan Fox , Emily Blunt og Joseph Gordon-Levitt var blant de skuespillerne som ble forbundet med filmen på et tidlig tidspunkt. Cher, Fox og Blunt ble omtalt som mulige kandidater til å spille Catwoman, LaBeouf som Robin, Hoffman var ønsket av mange som The Penguin, mens Gordon-Levitt, Depp og Murphy ble nevnt som favoritter til rollen som The Riddler. Sam Worthington var angivelig aktuell til å ta over rollen som Batman etter Christian Bale. Dessuten sa skuespillere som Robin Williams, Edward Norton og Jay Baruchel at de ville ha en rolle i filmen. Alle ønsket til og med å spille spesifikke roller – Williams og Norton ville spille The Riddler og Baruchel var interessert i å spille Robin, to figurer som ikke er med i filmen.
Marsha Blackburn
Den 6. november 2018 ble hun den første kvinnen til å representere Tennessee i senatet da hun slo tidligere guvernør Phil Bredesen fra Det demokratiske parti. Da Lamar Alexander pensjonerte seg ble hun senior senator for Tennessee. Blackburn, som støtter Tea Party-bevegelsen, er en konservativ politiker som støtter Donald Trump.
The Dark Knight Rises
Rykter
I november 2010 meldte flere medier at Vera Farmiga og Kacie Thomas var i diskusjoner om rollen som Julie Madison, og at Charlize Theron hadde prøvefilmet for rollen som detektiv Sarah Epps. Disse rollefigurene viste seg å ikke være i filmen i det hele tatt. Etter det møtte Christopher Nolan en rekke skuespillere med tanke på to forskjellige roller – én romantisk interesse for Bruce Wayne og én antagonist. Disse skuespillerne var Rachel Weisz, Naomi Watts, Blake Lively, Natalie Portman, Anne Hathaway og Keira Knightley. Ytterligere navn ble deretter lagt til i potten: Marion Cotillard, Piper Perabo, Tanit Phoenix, Jessica Biel, Kate Mara, Charlotte Riley, Eva Green og Gemma Arterton. Det ble også hevdet at Teresa Palmer var en kandidat som Talia Al Ghul.
Marsha Blackburn
Tidlig liv og utdannelse
Marsha Wedgeworth Blackburn ble født i Laurel i Mississippi til Mary Jo (Morgan) og Hilman Wedgeworth, som jobbet i salg og ledelse. Hun vant en skjønnhetskonkurranse i high school.
The Dark Knight Rises
Rykter
Angelina Jolie ble lansert som en mulig "Catwoman", men hun benektet selv dette: "Det har jeg overhodet ikke hørt noe om. Jeg trodde de var igang med den allerede." Etterhvert avkreftet også Natalie Portman ryktene om at hun var aktuell for filmen.
Marsha Blackburn
Tidlig liv og utdannelse
Blackburn gikk på Mississippi State University med et 4-H-stipend og fikk en bachelor of science i mat og helse i 1974.
Tidlig karriere og politisk aktivitet
I 1973 jobbet Blackburn som en salgssjef for Times Mirror Company. Fra 1975 til 1978 jobbet hun for Castner Knott Mercantile Stores, Inc. I 1978 ble hun eieren av Marketing Strategies et firma som promoterer arrangementer. Hun styrer fremdelese denne bedriften.
The Dark Knight Rises
Rykter
På slutten av måneden oppstod rykter om at det skulle lages digitale bilder av Heath Ledger som The Joker. Disse ryktene ble raskt avkreftet av Nolan selv.
Et annet rykte var at det angivelig skulle komme en film med både Supermann og Batman, men produsent Charles Roven benektet disse ryktene: "De er i to forskjellige universer. Akkurat nå lever Batman i sin verden og Supermann i sin. Historiene er forskjellige og vi har ikke tenkt noe annet enn å lage to individuelle filmer." Supermann-filmen, Man of Steel, kommer for øvrig i juni 2013.
Kunngjøringer
Den 30. april 2010 ble det offentliggjort at den tredje Batman-filmen skulle ha verdenspremiere 20. juli 2012. 4. juni kunngjorde Christopher Nolan at Jokeren ikke kom til å returnere etter Heath Ledgers død. Han utelukket samtidig også to andre superskurker, Penguin og Mr. Freeze, til tross for at mange fans hadde uttrykt et ønske om å se Philip Seymour Hoffman som The Penguin.
Michael Caine, som spiller Bruce Waynes butler og venn Alfred Pennyworth i filmene, avslørte i juli 2010 at filmingen ville starte i april 2011. Kort tid etter gjorde kinematograf Wally Pfister det klart at han ønsket å filme hele filmen i IMAX-formatet, og at han (som regissør Nolan) ikke er en stor fan av 3D. Det var opplest og vedtatt at han ville gjøre det, men 30. september bekreftet Nolan definitivt at han returnerer som regissør også i den tredje filmen. Han uttalte følgende om muligheten: "Det har blitt uunngåelig, vil jeg si. Jeg føler vel at jeg faller inn i det. Og jeg er veldig entusiastisk over hva vi gjør, så... Om jeg ikke har annonsert det, så tror jeg at alle vet nå at skal gjøre det. Jeg tror jeg kan si ja [til dette spørsmålet] nå." Produksjonsstudioet Warner Bros. bekreftet samtidig også hva Caine allerede hadde sagt, at filmingen ville starte i april 2011, og at første opptakssted befant seg i New Orleans. Senere ble det flyttet til mai. Filmingen pågikk til november.
13. oktober ble det klart at den første nye skuespilleren, Tom Hardy, hadde signert for en 'stor' rolle. På det tidspunktet var det ennå ikke kjent for offentligheten hvilken rollefigur han skulle spille. Men noen måneder senere ble det bekreftet at denne rollen var superskurken Bane. 27. oktober ble det klart at filmen skal hete The Dark Knight Rises, at den ikke skal konverteres til 3D og at The Riddler ikke blir antagonist.
Den 22. november fastslo Christian Bale at dette sannsynligvis er siste gang han spiller superhelten – om ikke Nolan personlig sier noe annet til ham. Nolan selv har også sagt at dette er den siste Batman-filmen med ham som regissør.
Den 3. desember sa Aaron Eckhart, som spilte Harvey Dent i The Dark Knight, at han ikke vil returnere til rollen i denne filmen. Dette sa Eckhart om saken: "Chris (Christopher Nolan) og jeg hadde et møte på stranda, bare oss to. Jeg sa: 'Chris, det er mange som spør meg om jeg skal være med i den neste Batman.' Og Chris sa: 'Ja?' Jeg spurte: 'Er jeg det?' Han så på meg og sa: 'Nei'." Eckhart hevdet også at han hadde veldig lyst til å være med i filmen, men at "Chris hadde sine grunner og livet går videre."
Marsha Blackburn
Tidlig karriere og politisk aktivitet
Blackburn var ett av de grunnleggende medlemmene av Williamson County Young Republicans. Hun var leder for Williamson County Republican Party fra 1989 til 1991. I 1992 var hun en kandidat for kongressen og en delegat til Republican National Convention, men tapte kongressvalget. I 1995 ble Blackburn utpekt executive director av Tennessee Film, Entertainment, and Music Commission av Tennessees guvernør Don Sundquist og holdt stillingen ut 1997.
The Dark Knight Rises
Besetning
Den 19. januar ble det offentliggjort av Warner Bros. at Tom Hardy og Anne Hathaway var de første nye skuespillerne som fikk roller. Det gikk frem av pressemeldingen de sendte ut at Hardy skulle spille superskurken Bane, mens Hathaway fikk rollen som Selina Kyle, som er alter-egoet til Catwoman. Senere kom også et bilde av Hathaway i Catwoman-kostyme. Fra før var det klart at Christian Bale, Morgan Freeman, Gary Oldman og Michael Caine ble med.
Marsha Blackburn
Tidlig karriere og politisk aktivitet
Blackburn var et medlem av Tennessees senat fra 1998 til 2003 og ble minoritetens whip. I 2000 deltok hun i et forsøk på å forhindre godkjennelsen at lovforslag for inntektsskatt i delstaten.
Representantenes hus
Omorganisering av valgkretsene etter folketellingen i 2000 førte til at Blackburns hus ble flyttet fra sjette til syvende distrikt og gjennom gerrymandering ble til et distrikt som strakte seg «in reptilian fashion» over fra øst i Memphis til sørvest i Nashville. I 2002 stilte Balckburn til valg i Republikanernes primærvalg for distriktets sete i Representantenes hus. Hun var en av de fire store kandidatene, og den eneste kom fra Nashvilles forstader. De andre tre (Mark Norris, David Kustoff og Brent Taylor) var alle fra Memphis eller byens forstader. Blackburn fikk støtte fra det konservative Club for Growth. De tre kandidatene fra Memphis delte stemmene fra det området mellom seg, som førte til at Blackburn vant primærvalget med nesten 20 prosentpoeng.
The Dark Knight Rises
Besetning
19. april ble det annonsert at Joseph Gordon-Levitt og Marion Cotillard er med i filmen, og at de begge spiller nykreerte roller spesielt for denne filmen, Miranda Tate og John Blake. Cotillard har også fortalt at karakteren hennes ikke er Talia Al Ghul i "forkledning", etter mye spekulasjoner. Både Cotillard og Gordon-Levitt hadde tidligere spilt i Nolans forrige film, Inception (2010).
Anne Mette & Phonic Four
Anne Mette & Phonic Four var en popgruppe fra Halden. Anne Mette Steinsholt var vokalist og frontfigur, mens Phonic Four besto av Arne Strømberg, Tom-Herman Lie, Øyvind Friden og John Bøhn. Arne Martin Grimsby var også innom gruppa på trombone. Gruppa fikk et slags gjennombrudd ved sin opptreden på et lokal-TV eksperiment, kalt Kanal X våren 1967. 1. mai samme år spilte de, sammen med duoen The Young Norwegians (Bjørn Morisse, gitar og Lillebjørn Nilsen, banjo), i aulaen på Bøler skole.
The Dark Knight Rises
Besetning
Også Liam Neeson, Josh Pence , Nestor Carbonell , Alan Abutbul , Juno Temple , Matthew Modine , Brett Cullen, Chris Ellis , Aiden Gillen , Rob Brown , Tom Conti, Joey King og Christopher Judge ble fortløpende innlemmet i rollelisten. I tillegg ble Cillian Murphy, som spilte Scarecrow i Batman Begins, angivelig observert på settet, men det er fremdeles ikke bekreftet om han er i filmen.
Opptak
Som nevnt tidligere, valgte Nolan å gå vekk fra 3D, som han misliker sterkt, og han gikk i stedet inn for å filme halve filmen med IMAX-kamera. Kinematograf Wally Pfister ville til og med filme hele prosjektet i IMAX, men siden formatet lager mye mer lyd, måtte de ta opp dialogscenene med 35- og 70 mm-kamera.
Filmingen startet i India, før den fortsatte i Pittsburgh, hvor den gikk under dekknavnet Magnus Rex for å skjerme prosjektet fra for mye oppmerksomhet. De filmet også i Newark i New Jersey.
Annet
Som i Batman Begins og The Dark Knight, vil Hans Zimmer komponere musikk. James Newton Howard, som skrev musikken sammen med Zimmer i de to forrige Batman-filmene, fikk tilbud om å være med også på den siste i trilogien, men han valgte å la være siden han følte seg overflødig da han samarbeidet med Nolan og Zimmer i Inception.
Anne Mette & Phonic Four
CD
Haldenrock 1965-2001. 36 år med rock og pop (Samlealbum). Eldorado Records - ER002. (Spor 2: What Kind Of Fool Am I).
Marsha Blackburn
Representantenes hus
Blackburn slo Demokratenes kandidat Tim Barron med nesten 70 % av stemmene i valget. Hun var den fjerde kvinnen fra Tennessee til å bli valgt til kongressen, og den første som ikke fulgte mannen sin.
I november 2007 stilte Blackburn til valg for lederstilling i Republicanernes konferanse. Hun var en rådgiver for Mitt Romneys kampanje for presidentvalget i USA før hun sa opp stillingen sin og valgte å støtte Fred Thompson i valgkampen. Endringer i valgdistriktene etter folketellingen i 2010 førte til at det 7. distriktet ble mer kompakt; det mistet deler av Nashville og Memphis, men beholdt hele Clarksville. Dette gjorde ikke distriktet mindre Republikansk enn før; med en rating på R+18 på Cook Partisan Voting Index er det en av de mest Republikanske distriktene sør i USA. Blackburn var assistant whip i kongressen fra 2003 til 2005 og deputy whip fra 2005.
Senatorvalget i Tennessee 2018
I oktober 2017 valgte Tennessees guvernør Bill Haslam å ikke stille til valg for setet i senatet som kom til å stå tomt etter Bob Corker. Ikke lenge etter annonserte Blackburn at hun skulle stille til valg. I pressemeldingen sa hun at Republikanerne i Representantenes hus var frustrert over Republikanerne i senatet som de mente at oppførte seg som Demokrater på enkelte viktige saker, inkludert Obamacare. Blackburn beskrev seg selv som en «hard-core, card-carrying Tennessee conservative», sa at hun var «politically incorrect», og var stolt over at liberale hadde beskrevet henne som en «wingnut». Blackburn var klar over at hun kom til å være kompromissløs og ikke arbeide med Demokratene, og sa «No compromise, no apologies.» Hun sa også at hun alltid hadde en pistol i vesken sin. Den 2. august fikk Blackburn 610,302 stemmer (84,48 %) i Republikanernes primærvalg, og vant dermed nominasjonen.
Tidlig i valgkampen sa den sittende Republikaneren Bob Corker at Blackbruns motstander, demokraten Phil Bredesen, var «a very good mayor, a very good governor, a very good businessperson», at han hadde «real appeal» og «crossover appeal», og at de to hadde kommet godt overens og jobbet bra sammen gjennom årene. Corker sa derimot også at han kom til å stemme på Blackburn og donere til hennes valgkamp, og stilte spørsmål rundt om Bredesen kunne vinne et senatorvalg i en rød delstat som Tennessee. Etter at Corker skrøt over Bredesen advarte majoritetsleder i senatet Mitch McConnell Corker om at slike kommentarer kunne koste Republikanerne majoriteten i senatet. Ikke lenge etter Corkers kommentarer twitret president Donald Trump sin støtte for Blackburn. Blackburn støttet i stor grad Trumps politikk, inkludert grensemuren mellom USA og Mexico, og delte hans mening angående protestene under spillingen av nasjonalsangen i National Football League. Visepresident Mike Pence annonserte sin støtt for Blackburn den 23. april 2018. Under valgkampen lovte Blackburn å støtte Trumps agenda og sa at Bredesen ikke kom til å støtte presidenten, da hun spurte «Do you think Phil Bredesen would vote with crying Chuck Schumer or would he vote with our president when it comes to support our troops and supporting our veterans?»
I oktober 2018 annonserte musiker Taylor Swift at hun støttet Bredesen i valgkampen. Støtten var merkbar da Swift tidligere hadde unngått å ta et politisk standpunkt, men valgte her å gi sin støttet til Bredesen fordi hun mente Blackburns «voting record in Congress appall[ed] and terrifie[d]» henne. Swift delte en lenke til Vote.org, en nøytral nettside hvor folk kan registrere seg for å stemme, som fikk en stor økning i trafikk og nye registreringer. Swift ble kritisert av Trump og Mike Huckabee for sin støtte, og Huckabee sa «[She] has every right to be political but it won't impact [the] election unless we allow 13 yr old girls to vote» (Swift var 28 år gammel da Huckabee kom med kommentaren).
Gjennom størsteparten av valgkampen viste spørreundersøkelser at de to kandidatene hadde omtrent like mye støtte. Etter høringene for Brett Kavanaughs nominasjon for høyesterett tok Blackburn derimot en ledelse. Høringene så ut til å ha mobilisert republikanske stemmere i delstaten, selv om Demokratene vant Representantenes hus. Blackburn vant valget med 54,7 % av stemmene mot Bredesens 43,9 %, en overraskende stor margin. Hun tapte kun tre av fylkene i delstaten (Davidson, Shelby og Haywood), det høyeste antallet fylker en kandidat hadde vunnet i et senatorvalg i Tennessee.
Blackburn ble tatt i ed 3. januar 2019.
Politiske posisjoner
Blackburn er en Tea Party republikaner. Hun har blitt beskrevet som en trofast konservativ,  og hun har selv beskrevet seg som «a hard-core, card-carrying Tennessee conservative.» Hun fikk en score på 100 % i American Conservative Unions analyse av kongressmedlemmer i 2004, 2005, 2007 og 2009,   og GovTrack regnet henne som den mest ideologisk konservative senatoren i 2019.
Abort og stamcelleforskning
I 2015 ledet Blackburn et panel som etterforsket en påstand som kom fra en video som abortmotstandere påstod viste at Planned Parenthood drev med ulovlig salg av fostervev. Etterforskningen fant ingen bevis for fostervev hadde blitt solgt, eller at andre lovbrudd hadde blitt begått. Da Blackburn annonserte at hun skulle stille i senatorvalget produserte hun en reklame hvor hun sa at hun «fought Planned Parenthood and we stopped the sale of baby body parts». Twitter forbød reklamen fra sin plattform på grunn av hennes påstander om salg av kroppsdeler. I 2015 påstod Blackburn at 94 % av Planned Parenthoods virksomhet handlet om aborttjenester; FactCheck.org påpekte at aborttjenester utgjorde kun 3 % av Planned Parenthoods tilbud i 2013 og at mesteparten av organisasjonens arbeid er deidkert til behandling av kjønnssykdommer, prevensjonsmidler, graviditetstester, prenatale tjenester og kreftundersøkelser.
I mars 2016 var Blackburn leder for Select Investigative Panel, en komité opprettet for å «explore the ethical implications of using fetal tissue in biomedical research». Demokrater på panelet beskrev etterforskningen som en politisk motivert heksejakt.
Lovforslag om fødselsattest
I 2009 sponset Blackburn et lovforslag som ville kreve at presidentkandidater viste sine fødselsattester. Forslaget kom i repons til konspirasjonsterier som påstod at Barack Obama ikke var født i USA. Hennes talsperson sa at Blackburn selv ikke tvilte på at Obama var en amerikansk statsborger.
Utdannelse
I 2017 sa Blackburn at hun hadde diskutert måter å gjøre barnepass billigere med Ivanka Trump. Da president Joe Biden i 2021 foreslo universell pre-K for 3- og 4-åringer og subsidiert barnepass for familier med lav eller middels inntekt sammenlignet Blackburn forslaget med kommunistiske ideer i Sovjetunionen. Hun påstod også feilaktig at Bidens administrasjon foreslo å plassere barn i pre-K selv om familiene ikke ønsket det.
Kongsvinger festning
Kongsvinger festning ble anlagt i årene fra 1673 til 1784 med utgangspunkt i forløperen Vingersundet skanse fra 1658 på vestsiden av Glomma ved Glommakneet ved Tråstad. Skansen er senere også benevnt Tråstad skanse. Flere kart tyder på at det også har ligget en skanse der Vinger kirke senere ble bygget, men den ble overflødig da festningen ble anlagt høyere oppe. Festningen forvaltes i dag av Forsvarsbygg.
Vinger skanse
I 1673 begynte man arbeidet på en ny skanse på toppen av Tråstadberget, hvorfra man kunne kontrollere hele området rundt Glommakneet. Enkelte kilder hevder at det allerede i 1658 fantes et forsvarsverk på toppen av berget, men senere vurderinger tyder på at disse kildene er basert på flere misforståelser. Løytnant Anthony Coucheron var ansvarlig for arbeidene. Anlegget bestod av en donjon omgitt av en firkantet mur med batterier i tre av hjørnene. Andre bygninger ble etterhvert oppført i eller rundt skansen. Ettersom anlegget ble beordret av stattholder Ulrik Fredrik Gyldenløve, ble det ofte kalt Gyldenborg. Kaptein Ole Ellingsen var kommandant over den første garnisonen som ble utplassert i 1674. I likhet med grunnen til den tidligere skansen, tilhørte området her også gårdene Sør-Tråstad og Nord-Tråstad.
Skanse blir festning
For å bedre kunne stå imot sterkere beleiringsartilleri, begynte man i 1681 å planlegge en utbygging av Vinger skanse til festning. Johan Caspar de Cicignon var først ute, men hans utkast var for dyrt og omfattende. Anthony Coucheron fikk derfor i oppgave å utarbeide en ny plan, som ble godkjent av kong Christian V 8. oktober 1681. Festningen ble bygget med en uregelmessig stjerneform. I januar 1683 bestemte Gustav Wilhelm von Wedel at festningen skulle kalles Kongens Vinger (Königs Winger), noe som senere ble trukket sammen til Kongsvinger. Festningen ble i hovedsak ansett som ferdig i 1684, selv om byggearbeidene fortsatte noen år til. Christian V besøkte festningen i 1685 under en reise i Norge.
Det var i denne forbindelse at Leiren dukket opp i skråningen sør for festningen. I leiren bodde det militære personellet med sine familier, samt de håndverkerne og handelsmennene som forsynte festningen med varer og tjenester. Kongsvinger by hadde begynt å vokse frem.
I løpet av 1700-tallet ble det bygget en tørr grav med kontreskarpe og glasier rundt hele festningen. Flaggstangen på festningen med tilhørende flagghus var Norges geografiske midtpunkt for kartverk i en årrekke.
Aldri i strid
Festningen har aldri vært beleiret og har heller aldri vært i direkte kamp. Kanskje kan det være på grunn av festningens mulighet til å bestryke en fiende på østsiden av Glomma med kanonild. Glomma virket som en gigantisk vollgrav og var veldig viktig som forsvarsverk. To ganger kom svenskene så langt som til den østre siden av Glomma, uten å våge å krysse elven. Begge ganger ble de beskutt fra festningen. Kamper foregikk dog i 1808 og 1814 ved Lier skanse 6 km øst for festningen.
I mars 1809 var et kupp mot Gustav IV Adolf av Sverige under oppseiling. For å unngå at norske styrker fra Kongsvinger rykket inn i Värmland uten motstand mens de svenske styrkene der dro østover for å delta i kuppet, sendte den svenske øverstkommanderende Georg Adlersparre en utsending til Kongsvinger festning. Han skulle der be om å få dra videre inn til Christiania for å forhandle frem en ikke-angrepsavtale med prins Christian August. Festningskommandant Bernhard Ditlef von Staffeldt nektet imidlertid å slippe utsendingen videre, men sendte tilbudet videre med egen kurer. Christian August sendte straks en adjutant tilbake til Kongsvinger med lovnad om at norske styrker skulle forholde seg i ro mens svenskene avsatte sin konge. Denne ikke-angrepsavtalen blir kalt Kongsvingeravtalen. Under sitt opphold på Kongsvinger festning hintet også den svenske utsendingen om at Christian August var aktuell som svensk tronarving, noe han også ble, for så å dø kort tid etterpå.
De to blodige slagene til tross, var det ofte vennskapelige møter mellom dansk-norske og svenske offiserer i samme periode, spesielt i tiden etter Kielfreden hvor svenskene trodde Norge allerede var vunnet og feiret freden. Selv etter at det ble tydelig at Norge ikke ville gå med på å bli gitt bort til svenskekongen, fortsatte disse sammenkomstene. Fra norsk side brukte man muligheten til å innhente informasjon om tilstandene på svensk side, mens svenskene i tillegg til etterretning også prøvde å lokke norske offiserer til å ta deres side.
Unionsstriden
I årene 1901–02 ble festningen modernisert med tvillingfortene Vardåsen og Gullbekkåsen fort vest for den gamle festningen. Ved unionsoppløsningen i 1905 skulle alle grensefestninger rives, og en demilitarisert sone opprettes på hver side av grensen mellom Sverige og Norge. Den gamle festningen ble ansett som gammeldags og ubrukelig og ble følgelig ikke berørt. Vardåsen og Gullbekkåsen fort fikk også bestå, men måtte ikke moderniseres.
Sonen opphørte på 1990-tallet.
Andre verdenskrig
I 1939 ble det tyske prisemannskapet fra «Deutschland», som hadde bordet SS «City of Flint», internert på festningen. I tillegg ble åtte tyske flygere internert. Dermed fikk Kongsvingers befolkning før mange andre se tyske offiserer i uniform når de frekventere norske bevertningssteder høsten 1939. De var jo internerte, ikke krigsfanger.
Under krigen var det både SS-skole og Gestapo-skole på Kongsvinger festning.
Moderne tid
Etter krigen flyttet Befalsskolen for Hærens Artilleri inn på festningen, men den ble flyttet til Haslemoen i 1959. Senere har Heimevernet holdt til på Kongsvinger festning. Heimevernet benyttet festningen blant annet til befalskurs, men dette ble i 2002 flyttet til Værnes sammen med størstedelen av HVs rekruttopplæring.
Marsha Blackburn
Helsevesen og farmasøytselskaper
Blackburn er en motstander av Affordable Care Act (Obamacare) og dagen ACA ble vedtatt sa hun «freedom dies a little bit today.» Hun har støttet forsøk på å oppheve loven. Da Blackburn argumenterte for opphevelsen av loven i 2017 løy hun om at to av de mer populære punktene i loven (beskyttelse for folk med eksisterende helseplager og at voksne barn får bli på foreldrenes helseplan frem til de blir 26) «were two Republican provisions which made it into the [Obamacare] bill.» Da hun erklærte at hun skulle stille i senatorvalget i 2018 sa hun at det at ACA ikke hadde blitt avviklet var «a disgrace».
Kongsvinger festning
Moderne tid
24. oktober 2000, FN-dagen, ble det avduket et minnesmerke på festningen over soldatene som mistet livet mens de tjenestegjorde i den fredsbevarende styrken i Libanon.
Marsha Blackburn
Helsevesen og farmasøytselskaper
Under høringer i kongressen om Affordable Care Act i oktober 2013 sa Blackburn at health.gov brøt HIPAA og love om rett til hemmelighold av helseinformasjon. Dagen derpå påpekte en intervjuer for CNN at det eneste helserelaterte spørsmålet på siden var «do you smoke?» Blackburn valgte å gjenta sin kritikk mot nettstedet.
Kongsvinger festning
Moderne tid
I juli 2005 raste en del av festningsmuren ut, og utpå høsten ble en annen del av festningen sperret av grunnet rasfare. Reparasjonsarbeider ble satt i gang, men måtte midlertidig stanses i 2006 da det ble gjort uventede arkeologiske funn i jordmassene bak den utraste muren. Arbeidet ble fullført i 2009, og kommandantens hage på toppen fremstår i ny prakt.